李斯特城喺第9輪聯賽開始攞到八連勝嘅佳績，喺2019年10月25號第10輪聯賽，作客修鹹頓，李斯特城開賽只係十分鐘就入波，喺對手上半場早段就有球員被罰出場後，人數佔優嘅狐狸大開殺戒再攻入八球，當中前鋒艾約斯·佩雷斯同埋佔美·華迪喺呢場賽事同時戴帽，最後9-0大炒對手，唔只追平咗曼聯1995年喺主場以9-0擊敗葉士域治嘅英超最大比數勝波紀錄，亦創低130幾年以來英格蘭足球頂級聯賽最大比數作客贏波。